Abbyrlhit Ladjynagh

Yn abbyrlhit Ladjynagh, yn abbyrlhit Raueagh, ny yn abbyrlhit Romanagh, she abbyrlhit t’ayn. V’eh jeant ass yn abbyrlhit Greagagh son dy screeu Ladjyn, liorish ny Shenn Rauee. She'n abbyrlhit Etruscagh v'ayn hoshiaght, agh ren eh caghlaa dys y chummey jeianagh as cheau magh ad kuse dy lettyryn jeh. Beggan er veggan, ghow sleih toshiaght jannoo ymmyd jeh son dy screeu çhengaghyn Romanagh (sluight Ladjyn), Celtiagh, Germaanagh, Baltagh as Slavagh. Fy yerrey, haink dagh ooilley çhengey Oarpagh dy ve screeuit liorish, bunnys, liorish ymmodee lettyryn noa er nyn groo son ny çhengaghyn er lheh.

Liorish coloinaghys, hie yn abbyrlhit er skeaylley harrish y teihll. Ghow ad toshiaght cur lettyryn Raueagh er çhengaghyn gyn abbyrlhit, chammah’s cur yn abbyrlhit Ladjyn ayns ynnyd jeh abbyrlhittyn dooghyssagh. Ta çhengoayllee foast cliaghtey jannoo ymmyd jeh’n abbyrlhit Ladjyn tra vees ad cummey corys screeuee noa son çhengey gyn y lheid.
Dy mennick, t’ad cur abbyrlhit Raueagh er coryssyn screeuee jeant assyn, eer mannagh vel ad rere’n abbyrlhit shoh dy jeeragh. Myr sampleyr, ta lettyryn ‘syn abbyrlhit Norlannagh nagh row ‘syn abbyrlhit Raueagh tradishoonagh.

 Shennaghys 

+ Shenn Abbyrlhit Ladjynagh A  B C  D  E  F  Z  H  I  K  L  M  N  O  P  Q  R  S  T  V  X a  b c  d  e  f  z  h  i  k  l  m  n  o  p  q  r  s  t  v  x

Va 21 lettyr ec y shenn abbyrlhit Ladjynagh, er nyn ngoaill ass yn abbyrlhit Greagagh 'sy toshiaght.

+ Abbyrlhit Ladjynagh Classicagh A  B C  D  E  F  G  H  I  K  L  M  N  O  P  Q  R  S  T  V  X  Y  Z a  b c  d  e  f  g  h  i  k  l  m  n  o  p  q  r  s  t  v  x  y  z

'sy 3oo eash, s'cosoylagh, scryss ad magh shenn Z (gyn ymmyd ayns Ladjyn hene) as hug ad stiagh G 'syn ynnyd echey. Ny s'anmey, roish daue geddyn barriaght er ny Shenn Ghreagee, ghow ad stiagh Y as Z son focklyn eeassit ass y Ghreagish.

Haink cummey er lheh y ve ec dagh çhengey va screeut ayn. Rish bleeantyn as keeadyn, haink kuse dy lettyryn elley stiagh ayns dagh cummey, bentyn rish ny çhengaghyn va jannoo ymmyd jeh.

 Jeianagh 

Ta cummey coardit eddyr-ashoonagh jeh'n abbyrlhit ayn: yn Abbyrlhit Ladjynagh Bunneydagh Jeianagh. Ta kuse dy abbyrlhittyn cosoylagh rish, as fir elley cosoylagh rish er lhimmey jeusyn jannoo ymmyd jeh scarreydee.

+ Abbyrlhit Ladjynagh Bunneydagh Jeianagh A  B C  D  E  F  G  H  I  J  K  L  M  N  O  P  Q  R  S  T  U  V  W  X  Y  Z a  b c  d  e  f  g  h  i  j  k  l  m  n  o  p  q  r  s  t  u  v  w  x  y  z

Abbyrlhittyn ta cosoylagh rish:
 Abbyrlhit Baarleagh
 Abbyrlhit Ollanagh
 Abbyrlhit Interlinguagh
 Abbyrlhit Idoagh
 Abbyrlhit Interglossagh
 Abbyrlhit Malayagh
 Abbyrlhit Interlinguagh
 Abbyrlhit Occidentalagh

Abbyrlhittyn ta cosoylagh rish as scarreydee oc:
 Abbyrlhit Frangagh
 Abbyrlhit Germaanagh
 Abbyrlhit Portiugagh

 Gaelg as yn abbyrlhit Ladjynagh 

Yn abbyrlhit Raueagh as ymmyd jeant jeh son dy screeu 'sy Ghaelg, t'eh anchasley rish yn abbyrlhit tradishoonagh. Ta shiartanse dy lettyryn noa echey, as lettyryn tradishoonagh nagh vel echey.

{| class="wikitable" |-
|-
! Lettyr mooar
! Lettyr beg
! Ennym
|-
|Α
|a
|Aittyn
|-
|B
|b
|Beih
|-
|C
|c
|Couyll
|-
|Ç
|ç
|Couyll seddag
|-
|D
|d
|Darragh
|-
|E
|e
|Eboin
|-
|F
|f
|Faarney
|-
|G
|g
|Guilckagh
|-
|H
|h
|Hibbin
|-
|I
|i
|Iuar
|-
|J
|j
|Juys
|-
|K
|k
|Keirn
|-
|L
|l
|Lhouan
|-
|M
|m
|Malpys
|-
|N
|n
|Neaynyn
|-
|O
|o
|Onnane
|-
|P
|p
|Pobble
|-
|Q
|q
|Quinsh
|-
|R
|r
|Reinnagh
|-
|S
|s
|Shellagh
|-
|T
|t
|Tramman
|-
|U
|u
|Unjin
|-
|V
|v
|Vervine
|-
|W
|w
|Wooshlagh
|-
|Y
|y
|Yiarn
|}

Chammah’s shen, ta X as Z ry-akin ny keayrtyn, ayns enmyn jeianagh. Son y chooid smoo, t’ad caghlaa dys lettraghey Gaelgagh; myr sampleyr, ”” dys “sheabrey”.

Romanagh